CELEX: 62010TN0302
Language: fi
Date: 2010-07-15 00:00:00
Title: Asia T-302/10: Kanne 15.7.2010 — Crocs v. SMHV — Holey Soles ja Partenaire Hospitalier International (jalkineen esitys)

25.9.2010   
            
            
               FI
            
            
               Euroopan unionin virallinen lehti
            
            
               C 260/19
            
         Kanne 15.7.2010 — Crocs v. SMHV — Holey Soles ja Partenaire Hospitalier International (jalkineen esitys)
   (Asia T-302/10)
   ()
   2010/C 260/26
   Kannekirjelmän kieli: englanti
   
      Asianosaiset
   
   
      Kantaja: Crocs, Inc. (Delaware, Yhdysvallat) (edustaja: solicitor I. R. Craig)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuolet valituslautakunnassa: Holey Soles Holdings Ltd (Vancouver, Kanada) ja Partenaire Hospitalier International (La Haie Foissière, Ranska)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) kolmannen valituslautakunnan 26.3.2010 tekemä päätös asiassa R 9/2008-3 on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisömalli, jonka mitättömäksi julistamista on vaadittu: nro 257001-0001 (jalkine)
   
      Yhteisömallin haltija: Kantaja
   
      Yhteisömallin mitättömäksi julistamista koskevan vaatimuksen esittäjä: Vastapuolet valituslautakunnassa
   
      Mitättömyysosaston ratkaisu: Yhteisömallin mitättömäksi julistaminen
   
      Valituslautakunnan ratkaisu: Valituksen hylkääminen
   
      Kanneperusteet: Kantaja väittää, että riidanalaisella päätöksellä rikotaan neuvoston asetuksen (EY) N:o 6/2002 7 artiklan 1 kohtaa ja 6 artiklan 1 kohtaa, koska valituslautakunta sovelsi virheellisesti näiden artiklojen säännöksiä ja päätyi virheellisiin päätelmiin yhteisömallin uutuudesta, yksilöllisestä luonteesta ja teknisestä käyttötarkoituksesta.